CELEX: 32010R1139
Language: fi
Date: 2010-12-07 00:00:00
Title: Komission asetus (EU) N:o 1139/2010, annettu 7 päivänä joulukuuta 2010 , tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 141. kerran

8.12.2010   
            
            
               FI
            
            
               Euroopan unionin virallinen lehti
            
            
               L 322/6
            
         KOMISSION ASETUS (EU) N:o 1139/2010,
   annettu 7 päivänä joulukuuta 2010,
   tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 141. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
   sekä katsoo seuraavaa:
   
               (1)
            
            
               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee. Liitteeseen I lisättiin asetuksella (EY) N:o 246/2006 (2) Ghunia Abdrabbah, Al-Bashir Mohammed Al-Faqih ja Tahir Nasuf. Tämä tapahtui sen jälkeen, kun Yhdistyneiden kansakuntien turvallisuusneuvoston pakotekomitea – joka oli perustettu al-Qaidaa, Talebania sekä niitä lähellä olevia henkilöitä ja yhteisöjä koskevalla YK:n turvallisuusneuvoston päätöslauselmalla 1267 (1999) – oli päättänyt lisätä heidät omaan luetteloonsa.
            
         
               (2)
            
            
               Unionin yleinen tuomioistuin (3) kumosi 29 päivänä syyskuuta 2010 asetuksen (EY) N:o 881/2002 Ghunia Abdrabbahin, Al-Bashir Mohammed Al-Faqihin ja Tahir Nasufin osalta ja katsoi, että oikeutta puolustukseen, oikeussuojaan ja omaisuuteen ei ollut kunnioitettu.
            
         
               (3)
            
            
               Komissio toimitti perustelut Ghunia Abdrabbahille 22 päivänä syyskuuta 2009, Al-Bashir Mohammed Al-Faqihille 7 päivänä elokuuta 2009 ja Tahir Nasufille 11 päivänä elokuuta 2009 edellä mainitun tuomioistuinmenettelyn alettua. Yleisen tuomioistuimen havaitsema puute on näin ollen korjattu.
            
         
               (4)
            
            
               Edellisen perusteella päätös Ghunia Abdrabbahin, Al-Bashir Mohammed Al-Faqihin ja Tahir Nasufin mainitsemisesta luettelossa olisi korvattava uudella päätöksellä asetuksen (EY) N:o 881/2002 7a artiklan 1 kohdan mukaisesti, jotta varmistetaan päätöksen johdonmukaisuus Yhdistyneiden kansakuntien pakotekomitean päätöksen kanssa ja otetaan huomioon asetuksessa (EY) N:o 881/2002 asetettu varojen ja muiden taloudellisten resurssien jäädyttämisen tavoite.
            
         
               (5)
            
            
               Uutta päätöstä olisi sovellettava 11 päivästä helmikuuta 2006 ottaen huomioon asetuksen (EY) N:o 881/2002 mukaisen varojen ja taloudellisten resurssien jäädyttämisen ennaltaehkäisevä luonne ja tarve suojella niiden taloudellisten toimijoiden oikeutettuja etuja, jotka ovat luottaneet vuonna 2006 tehdyn päätöksen laillisuuteen,
            
         
               (6)
            
            
               Ghunia Abdrabbahilla, Al-Bashir Mohammed Al-Faqihilla ja Tahir Nasufilla on jo ollut mahdollisuus toimittaa asetuksen (EY) N:o 881/2002 7 a artiklan 3 kohdassa ja 7 c artiklan 3 kohdassa tarkoitetut huomautuksensa ja perustelunsa. Komissio on toimittanut huomautukset pakotekomitealle ja tarkastelee parhaillaan – asetuksen (EY) N:o 881/2002 7 b artiklan 2 kohdassa tarkoitettua menettelyä noudattaen – päätöksiään kohdistaa heihin rajoittavia toimenpiteitä. Tarkastelun tulokset ilmoitetaan Ghunia Abdrabbahille, Al-Bashir Mohammed Al-Faqihille ja Tahir Nasufille,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 11 päivästä helmikuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä joulukuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 139, 29.5.2002, s. 9.
   
      (2)  EUVL L 40, 11.2.2006, s. 13.
   
      (3)  Yhdistetyt asiat T-135/06–T-138/06.
   
      LIITE
      Muutetaan asetuksen (EY) N:o 881/2002 liite I seuraavasti:
      Vahvistetaan luonnollisten henkilöiden luettelossa seuraavat:
      
                  (a)
               
               
                  Ghuma Abd’rabbah (alias a) Ghunia Abdurabba, b) Ghoma Abdrabba, c) Abd’rabbah, d) Abu Jamil, e) Ghunia Abdrabba). Osoite: Birmingham, Yhdistynyt kuningaskunta. Syntynyt 2.9.1957 Benghazissa, Libyassa. Yhdistyneen kuningaskunnan kansalainen. 2 a artiklan 4 kohdan b alakohdassa tarkoitettu nimeämispäivä: 7.2.2006.
               
            
                  (b)
               
               
                  Abd Al-Rahman Al-Faqih (alias a) Mohammed Albashir, b) Muhammad Al-Bashir, c) Bashir Mohammed Ibrahim Al-Faqi, d) Al-Basher Mohammed, e) Abu Mohammed, f) Mohammed Ismail, g) Abu Abd Al Rahman, h) Abd Al Rahman Al-Khatab, i) Mustafa, j) Mahmud, k) Abu Khalid). Osoite: Birmingham, Yhdistynyt kuningaskunta. Syntynyt 15.12.1959 Libyassa. 2 a artiklan 4 kohdan b alakohdassa tarkoitettu nimeämispäivä: 7.2.2006.
               
            
                  (c)
               
               
                  Tahir Nasuf (alias a) Tahir Mustafa Nasuf, b) Tahar Nasoof, c) Taher Nasuf, d) Al-Qa’qa, e) Abu Salima El Libi, f) Abu Rida, g) Tahir Moustafa Nasuf, h) Tahir Moustafa Mohamed Nasuf). Osoite: Manchester, Yhdistynyt kuningaskunta. Syntynyt a) 4.11.1961, b) 11.4.1961 Tripolissa, Libyassa. Libyan kansalainen. Passin nro: RP0178772 (Libyan passi). Henkilötunnus: PW548083D (Yhdistyneen kuningaskunnan sosiaaliturvatunnus). Lisätietoja: asuu Yhdistyneessä kuningaskunnassa (tilanne tammikuussa 2009). 2 a artiklan 4 kohdan b alakohdassa tarkoitettu nimeämispäivä: 7.2.2006.